Source: http://nonprofit.hu/niok_general/abc/legal/p
Timestamp: 2013-12-13 18:05:23+00:00

Document:
/jogelmélet/ Kiegyezés, megállapodás. További információ paktum tartalommal kapcsolatosan
/nemzetközi szerződés/ Újszerű és ünnepélyes nemzetközi szerződés. További információ paktum tartalommal kapcsolatosan
/büntető eljárásjog/ A büntetőeljárás nyomozati szakaszában benyújtható jogorvoslati kérelem. Panasszal élhet az, akinek a hatóság határozata, intézkedése vagy mulasztása a jogait, érdekeit sérti. A panaszt helytadás esetén a hatóság maga orvosolja, ellenkező esetben az iratokkal együtt elbírálás céljából felterjeszti az illetékes ügyészhez. További információ panasz tartalommal kapcsolatosan
/közigazgatási jog1/ Döntést, eljárást vagy állapotot sérelmező és egyben intézkedést kérő általános jogorvoslati eszköz. A közérdekű javaslatokról, bejelentésekről és panaszokról szóló törvény alapján bármely jog- vagy érdeksérelemmel kapcsolatosan a szerv vezetőjéhez panasz nyújtható be. A panaszra a vezető 30 napon belül köteles írásbeli választ adni. További információ panasz tartalommal kapcsolatosan
/közigazgatási jog2/ Ha a rádió vagy televízió műsorszolgáltató a vételkörzet lakosságát foglalkoztató társadalmi kérdésben egyoldalúan tájékoztat, vagy egyéb módon megsérti a kiegyensúlyozott tájékoztatás követelményét, és a sérelmet szenvedett fél kifogását a műsorszolgáltató elutasította vagy figyelmen kívül hagyta, a sérelmet szenvedett fél panaszt nyújthat be az Országos Rádió és Televízió Testület Panaszbizottságához. További információ panasz tartalommal kapcsolatosan
/nemzetközi jog/ Kézjeggyel lát el. További információ parafál tartalommal kapcsolatosan
/közigazgatási jog/ A katonai szolgálat rendjében az elöljáró egyedi rendelkezése. További információ parancs tartalommal kapcsolatosan
paritás elve
/alkotmányjog/ A részvétel, jelenlét jogán járó, egyenlő erejű döntéshozatalban részvétel elve; szemben a választási eredményeket tükröző többségi elvvel szemben. További információ paritás elve tartalommal kapcsolatosan
/alkotmányjog/ Országgyűlés. A nép által választott legfelsőbb népképviseleti és államhatalmi, törvényalkotó szerv. További információ parlament tartalommal kapcsolatosan
/nemzetközi jog/ Lásd békekövet. További információ parlamenter tartalommal kapcsolatosan
/nemzetközi jog/ A tengerparti állam tengeri határa. A parti tenger még a tengerparti állam felségterülete. További információ parti tenger tartalommal kapcsolatosan
passzív szolgalom
/polgári jog/ Lásd szolgalom. További információ passzív szolgalom tartalommal kapcsolatosan
pathológiás részegség
/büntetőjog/ Eseti kóros részegség. Csekély mennyiségű ital is kiválthat bizonyos esetekben a részegséghez hasonló, de valójában idegrendszeri, elmebetegséghez hasonló tüneteket. A személyt ez általában váratlanul éri, bekövetkezéséről nem tehet, hiányzik tehát a bűnösséghez szükséges önhiba, így a pathológiás részegség állapotában, mint zavart tudatállapotban elkövetett bűncselekményért az elkövető általában nem büntethető. További információ pathológiás részegség tartalommal kapcsolatosan
/alkotmányjog/ Olyan társadalmi szervezet, amely nyilvántartott tagsággal rendelkezik, s a nyilvántartásba vételi eljárásban a bíróság előtt kinyilvánítja, hogy magára nézve a pártok működéséről és gazdálkodásáról szóló törvényt kötelezőnek ismeri el. További információ párt tartalommal kapcsolatosan
/büntetőjog/ A próbára bocsátott elkövető, a felfüggesztett szabadságvesztésre ítélt elkövető, valamint feltételes szabadságra bocsátott elítélt magatartásának rendszeres figyelemmel kisérése céljából a bíróság előírhatja az intézkedés alanyának, hogy az előírt magatartási szabályokat ne szegje meg, a pártfogóval rendszeresen tartson kapcsolatot és részére az ellenőrzéshez szükséges felvilágosítást adja meg. A magatartási szabályok olyan kötelezettségeket és tilalmakat írnak elő, amelyek a pártfogolt érdekében a képességek szerinti rendszeres munkavégzésre, törvénytisztelő életmód folytatására irányulnak. További információ pártfogó felügyelet tartalommal kapcsolatosan
pártfogó felügyelete fiatalkorúnak
/büntetőjog/ Pártfogó felügyelet alatt áll az a fiatalkorú, akit felfüggesztett szabadságvesztésre ítéltek, próbára bocsátottak, feltételes szabadságra bocsátottak, javítóintézetből ideiglenesen elbocsátottak, és akivel szemben a vádemelést elhalasztották. További információ pártfogó felügyelete fiatalkorúnak tartalommal kapcsolatosan
/polgári elárásjog/ A polgári jogviták bíróság által, elsősorban tárgyaláson, kontradiktórius eljárásban történő, közvetlen és nyilvános elbírálásának módja; amelynek során a felek által előadott bizonyítékokat mérlegelve a bíróság a vonatkozó jogszabályokat megfelelően alkalmazza és ennek alapján saját meggyőződése szerint hoz döntést az igazság érvényesülése érdekében. További információ per tartalommal kapcsolatosan
/polgári eljárásjog/ Az a fél, aki pervesztessége esetére harmadik személy ellen kíván követelést érvényesíteni, vagy harmadik személy követelésétől tart, illetőleg alperesként harmadik személy nevében járt el, ezt a harmadik személyt az elsőfokú ítélet meghozataláig perbe hívhatja. További információ perbehívás tartalommal kapcsolatosan
perbeli cselekvőképesség
/polgári eljárásjog/ A polgári perben, mint fél az járhat el /személyesen vagy meghatalmazottja útján/, akinek a polgári jog szabályai szerint teljes cselekvőképessége van, illetőleg ennek hiánya esetén is az, aki a polgári jog szabályai szerint a per tárgyáról érvényesen rendelkezhet. További információ perbeli cselekvőképesség tartalommal kapcsolatosan
perbeli jogképesség
/polgári eljárásjog/ A polgári perben az lehet fél, akinek a polgári jog szabályai szerint jogai és kötelezettségei lehetnek. További információ perbeli jogképesség tartalommal kapcsolatosan
perbevonás
/polgári eljárásjog/ Ha perben álló személyek valamelyikénél jogutódlás történik, a jogutódot az ellenfél perbevonhatja. További információ perbevonás tartalommal kapcsolatosan
/polgári eljárásjog/ Pert indít, vagy pertársasághoz csatlakozik, vagy perbe a felperes oldalán beavatkozik. További információ perel tartalommal kapcsolatosan
peres fél
/polgári eljárásjog/ A felperes, az alperes és a beavatkozó. További információ peres fél tartalommal kapcsolatosan
/polgári eljárásjog/ A perbeli jogképesség és perbeli cselekvőképesség együttes fennállása; a perlés és perelhetőség, illetve a perben cselekvés képessége. A perképesség tehát a polgári eljárásban a félnek az a képessége, hogy egyrészről a perben egyáltalán fél lehet, másrészről a perben, mint fél személyesen vagy meghatalmazottja útján el is járhat. További információ perképesség tartalommal kapcsolatosan
/polgári eljárásjog/ Mindaz a költség, amely a felek célszerű és jóhiszemű pervitelével kapcsolatban akár a bíróság előtt, akár a bíróságon kívül merült fel. Perköltség például az előzetes levelezés és tudakozódás költsége, az illetékköltségek, tanú- és szakértői díj, helyszíni tárgyalás és szemle költsége, ügyvédi költségek és munkadíj, útiköltségek. További információ perköltség tartalommal kapcsolatosan
perköltség biztositék
/polgári eljárásjog/ A külföldi felperes a perrel felmerülő költségek fedezése céljából az alperes kívánságára biztosítékot köteles adni, amelynek összegét a bíróság állapítja meg, s amelyet készpénzben letétbe kell helyezni. További információ perköltség biztositék tartalommal kapcsolatosan
pernyertes
/polgári eljárásjog/ Akinek kérelmének /a felperes kereseti kérelmének vagy az alperes ellenkérelmének/ megfelelő döntést hozott a bíróság. További információ pernyertes tartalommal kapcsolatosan
/nemzetközi jog/ Lásd unió. További információ perszonálunió tartalommal kapcsolatosan
pervesztes
/polgári eljárásjog/ Akinek kérelmét /a felperes kereseti kérelmét vagy az alperes ellenkérelmét/ a bíróság elutasította. További információ pervesztes tartalommal kapcsolatosan
/nemzetközi jog/ Nemkívánatos személy. További információ persona non grata tartalommal kapcsolatosan
pertárgy értéke
/polgári eljárásjog/ A bírósági hatáskör /helyi vagy megyei bíróság jár el/ megállapítása a pertárgy értéke alapján történik. A pertárgy értéke a keresettel érvényesíteni kívánt követelés vagy más jog értékéhez igazodik a polgári perrendtartásban részletezett módon. További információ pertárgy értéke tartalommal kapcsolatosan
/polgári eljárásjog/ Több felperes együtt indít pert, vagy több alperest együtt perelnek. Pertársaság jön létre: 1. ha a per tárgya a pertársakat közösen érintő jog vagy kötelezettség; 2. a perbeli követelések ugyanabból a jogviszonyból erednek; 3. a perbeli követelések hasonló ténybeli és jogi alapból erednek és ugyanannak a bíróságnak az illetékessége mindegyik alperessel szemben megállapítható. További információ pertársaság tartalommal kapcsolatosan
/büntető eljárásjog/ Jogorvoslati lehetőség abban az esetben, ha a bíróság jogerős ítéletével elbírált bűncselekménnyel kapcsolatosan olyan új bizonyíték kerül elő, amely a terhelt felmentését, illetve bűnösségének megállapítását, illetve lényegesen enyhébb vagy lényegesen súlyosabb büntetését valószínűsíti. Szintén perújításnak van helye abban az esetben is, ha a terhelttel szemben ugyanazon cselekmény miatt több ítéletet hoztak, vagy az alapügyben hamis, hamisított bizonyítékot használtak fel, illetve az ítéletet a terhelt távollétében tartott tárgyaláson hozták. A perújítási eljárást indítvánnyal az ügyész, kérelemmel a terhelt, a védő és az elhunyt terhelt hozzátartozója kezdeményezhet az első fokon eljárt bíróságnál. További információ perújítás tartalommal kapcsolatosan
/polgári eljárásjog/ Perorvoslati lehetőség a jogerős ítélet ellen azon az alapon, hogy: 1. olyan új tényre, bizonyítékra, jogerős bírói vagy más határozatra hivatkozik a fél, amelyet a bíróság a perben nem bírált el, s az elbírálás esetén a perújító félre kedvezőbb ítélet született volna; 2. a bíró, a másik fél vagy más, perben közreműködő személy által elkövetett bűncselekmény folytán lett a perújító fél pervesztes; 3. a perben hozott ítéletet megelőzően ugyanarra a jogra nézve már korábban jogerős ítéletet hoztak. További információ perújítás tartalommal kapcsolatosan
perújrafelvételi kérelem
/büntető eljárásjog és polgári eljárásjog/ Perújítási eljárás megindítása iránti kérelem a bírósághoz. További információ perújrafelvételi kérelem tartalommal kapcsolatosan
/jogelmélet/ Kérelem, beadvány. További információ petíció tartalommal kapcsolatosan
/pénzügyi jog/ A bárhol forgalomban levő és a forgalomban levőre még átváltható bankjegy és fémpénz /érme/. További információ pénz tartalommal kapcsolatosan
/gazdasági jog/ Gazdasági társaság alapításához, vagyoni hozzájárulás növeléséhez, törzstőke emeléséhez szolgáltatott pénzösszeg. További információ pénzbetét tartalommal kapcsolatosan
/eljárásjogok/ Az eljárásjogi szabályok szándékos és súlyos megsértése, illetve rosszhiszemű eljárás esetén az eljáró szerv, hatóság, bíróság a felet, ügyfelet, terheltet pénzbírsággal sújthatja. További információ pénzbírság tartalommal kapcsolatosan
/szabálysértési jog/ Szabálysértés miatt kiszabható büntetés. Meg nem fizetése esetén - ha az munkabérből, járandóságból nem vonható le - elzárásra kell átváltoztatni, amelynek időtartama 60 napnál nem lehet hosszabb. További információ pénzbírság tartalommal kapcsolatosan
/büntetőjog/ Büntetőbíróság által kiszabható büntetés, amelyet a bíróság úgy határoz meg, hogy megállapítja a pénzbüntetés napi tételeinek számát /a bűncselekmény súlyától függően 10 és 360 nap között/;, valamint ezzel egyidejűleg az egynapi tételnek megfelelő összeget. /Az elkövető vagyoni, jövedelmi, személyi viszonyaihoz és életviteléhez mérten 50 és 10000 forint között./ A pénzbüntetést meg nem fizetés esetén fogházban végrehajtandó szabadságvesztésre kell átváltoztatni oly módon, hogy 1 napi tétel összegének helyébe 1 napi szabadságvesztés lép. További információ pénzbüntetés tartalommal kapcsolatosan
/pénzügyi jog/ A csekk, hitelkártya, bankkártya, váltó, utalvány, bemutatóra szóló takarékbetétkönyv és más hasonló gazdasági rendeltetésű okmány. További információ pénzhelyettesítő eszköz tartalommal kapcsolatosan
/pénzügyi jog/ Pénzintézeti tevékenységet folytató jogi személy. Fajtái: kereskedelmi bank, szakosított pénzintézet, befektetési bank, takarékpénztár. További információ pénzintézet tartalommal kapcsolatosan
pénzintézeti tevékenységek
/pénzügyi jog/ Betétügylet, hitel és kölcsönügylet, bankszámlaügylet, bankletéti ügylet, értékpapírforgalmazás, bankügynöki tevékenység, pénzpiaci eszközzel kereskedelem, deviza- és valutakereskedelem, határidős és opciós pénzügyi ügylet, értékpapírügylet, elszámolásforgalmi ügylet, értékpapírletéti ügylet, készpénzt helyettesítő eszközök forgalmazása, faktoring ügylet, pénzügyi lízing, vállalkozási tőkeforgalmazás, széfügylet, fejlesztési tőkejuttatás szervezése, hitelképesség vizsgálat és igazolás, pénzváltási ügylet. További információ pénzintézeti tevékenységek tartalommal kapcsolatosan
pénzmellékbüntetés
/büntetőjog/ Akit haszonszerzés céljából elkövetett bűncselekmény miatt határozott tartamú szabadságvesztésre ítélnek - s megfelelő keresete, jövedelme, vagyona van - a bíróságnak pénzmellékbüntetést kell megállapítani. Mérlegelése szerint alkalmazhat pénzmellékbüntetést a bíróság akkor, ha az elkövetőt ezzel újabb bűncselekmény elkövetésétől hatásosabban lehet visszatartani. A pénzmellékbüntetés összegének legkisebb és legnagyobb összegét a Büntető Törvénykönyv határozza meg. További információ pénzmellékbüntetés tartalommal kapcsolatosan
/büntetőjog/ Aki a Büntető Törvénykönyv által meghatározott egyes súlyos bűncselekményekkel összefüggésben keletkezett anyagi javakat elrejti azáltal, hogy valódi természetét, illetve eredetét eltitkolja vagy leplezi, illetve ezekről hamis adatot szolgáltat, bűncselekményt /bűntettet/ követ el. Az is bűntettet követ el, aki a pénzmosásról szóló törvényben előírt bejelentési kötelezettségének nem tesz eleget. További információ pénzmosás tartalommal kapcsolatosan
pinceszolgalom
/polgári jog/ Lásd szolgalom. További információ pinceszolgalom tartalommal kapcsolatosan
/közigazgatási jog/ Mechanikusan vagy elektronikusan vezérelt berendezés, amely tétfizetés fejében játékra alkalmas, s nyerés esetén a játékos bármely formában vagyoni értékű nyereményre válik jogosítottá. A pénznyerő automata szerencsejátéknak minősül. További információ pénznyerő automata tartalommal kapcsolatosan
/pénzügyi jog/ Értékpapírszerűen, sorozatban kibocsátott, pénzkövetelésre szóló - ám értékpapírnak nem minősülő - okirat. További információ pénzpiaci eszköz tartalommal kapcsolatosan
/pénzügyi jog/ Pénzintézetek által önmagukra kibocsátott kamatozó fizetési kötelezvény. Általában betétkönyvek helyett használatos kamatozó utalvány. További információ pénztárjegy tartalommal kapcsolatosan
/pénzügyi jog/ Hitellel kombinált lízing. A lízingbeadó a lízingbevevő megbízása alapján azért szerzi meg a lízingtárgy tulajdonjogát, hogy speciális feltételek mellett egy későbbi időpontban azt a lízingbevevőnek lízingbe adja. További információ pénzügyi lízing tartalommal kapcsolatosan
/pénzügyi jog/ Külföldi fizetőeszközük megvásárlása és eladása, valamint külföldi valuták címleteinek és valuták egymás közötti azonnali átváltása. További információ pénzváltás tartalommal kapcsolatosan
/munkajog/ A napi munka befejezése és a másnapi munkakezdés közötti idő. Minimális mértéke 8 óra. További információ pihenőidő tartalommal kapcsolatosan
/munkajog/ Általában két pihenőnap illeti meg a munkavállalót, ezek közül az egyiknek vasárnapra kell esnie. Nem heti munkarendben foglalkoztatott munkavállalónál a pihenőidő minimális mértéke hetenként legalább 42 óra megszakítás nélküli idő. További információ pihenőnap tartalommal kapcsolatosan
/polgári jog/ Más munkája eredményének jogosulatlan felhasználása, eltulajdonítása. Általában szerzői jogi védelem vagy iparjogvédelem alá eső alkotások vonatkozásában használt kifejezés a bitorlásra. További információ plágium tartalommal kapcsolatosan
/alkotmányjog/ A helyi önkormányzat képviselő-testületének elnöke. Harmadik személy irányában a képviselő-testület és az egész önkormányzat képviselője. További információ polgármester tartalommal kapcsolatosan
/polgári jog/ A jogellenes magatartás következményeiért viselt felelősség. Négy feltétel együttes fennállása esetén valósul meg: 1. jogellenes magatartás, 2. kár bekövetkezése, 3. a károkozó felróhatósága, 4. az ok-okozati összefüggés a jogellenes magatartás és a kár bekövetkezése között. További információ polgári jogi felelősség tartalommal kapcsolatosan
/büntető eljárásjog/ A büntetőeljárásban a magánfél vagy az ügyész által érvényesített polgári jogi igény, amely a bűncselekménnyel okozatt kár megtérítésére irányul. További információ polgári jogi igény tartalommal kapcsolatosan
/polgári jog/ Gazdasági tevékenységet is igénylő közös cél érdekében a felek együttműködnek, s az ehhez szükséges vagyoni hozzájárulást közös rendelkezésre bocsátják. /Pjt./ Polgári jogi társaság az is, amelyet a szerződő felek közös gazdasági érdekeiknek csak előmozdítására, s tevékenységük összehangolására hoznak létre, akár vagyoni hozzájárulás nélkül is. A polgári jogi társaság nem önálló jogi személy. További információ polgári jogi társaság tartalommal kapcsolatosan
/jogelmélet/ Polgári eljárásjogi kódex, amely a polgári per lefolytatásának szabályait, a polgári bíróság peres és nemperes eljárásokban követendő gyakorlatának szabályrendszerét tartalmazza /Pp./. További információ polgári perrendtartás tartalommal kapcsolatosan
/közigazgatási jog/ A honvédelmi szolgálati kötelezettség - a hadköteles által lelkiismereti okra hivatkozással előterjesztett kérelemre - polgári szolgálatként is engedélyezhető, amely polgári szolgálatot kijelölt polgári munkahelyen kell teljesíteni. További információ polgári szolgálat tartalommal kapcsolatosan
/közigazgatási jog/ Rendkívüli állapot idejére a lakosság felkészítése a támadófegyverek és más rendkívüli esemény által okozott károk megelőzésére, felszámolására és hatásuk csökkentésére, továbbá az ezzel összefüggő mentési és mentesítési feladatok végrehajtására. A polgári védelmi kötelezettség, mint állampolgári kötelezettség a férfiakra 16-60, a nőkre 18-55 éves korban terjed ki. További információ polgári védelem tartalommal kapcsolatosan
/alkotmányjog/ A miniszter országgyűlési képviseletét elősegítő államtitkár. A miniszterelnök javaslatára a köztársasági elnök nevezi ki. További információ politikai államtitkár tartalommal kapcsolatosan
portfólió vagyonkezelési szerződés
/gazdasági jog/ Az állami tulajdonos vagyonkezelőjével szerződő fél vállalja, hogy díj ellenében gyakorolja a vagyon feletti tualdjonosi jogokat - beleértve az elidegenítést is - oly módon, hogy a szerződésben meghatározott hozadék, illetőleg vagyongyarapodás elérésére vállal kötelezettséget. Ez történhet készpénzzel vagy más társaságban tagsági jog megszerzésével is. További információ portfólió vagyonkezelési szerződés tartalommal kapcsolatosan
/jogelmélet/ Halál utáni. /Például posztumusz kitüntetés./ További információ posztumusz tartalommal kapcsolatosan
/gazdasági jog/ A korlátolt felelősségű társaság tagjának a társasági szerződés felhatalmazása alapján a taggyűlés által meghatározott kötelezettsége arra, hogy a veszteségek fedezésére - törzsbetétarányosan - pénzt fizessen be a társasághoz. A pótbefizetés a törzsbetéteket, s a társaság törzstőkéjét nem növeli. További információ pótbefizetés tartalommal kapcsolatosan
/büntető eljárásjog/ A nyomozás befejezése után az ügyész vagy a bíróság pótnyomozást rendelhet el, ha a tényállás nincsen kellően felderítve, vagy olyan eljárási szabálysértés történt, az ügy elintézését lényegesen befolyásolja. /Például, ha a gyanúsított vagy a védő a törvényes jogait a nyomozás során nem gyakorolhatta./ További információ pótnyomozás tartalommal kapcsolatosan
pótvádindítvány
/büntető eljárásjog/ Pótnyomozás eredményeként az eredeti vádindítványhoz képest más vétség miatt vagy más gyanúsítottal szemben is vádat kell emelni, ezért az ügyész pótvádindítványt nyújt be a bírósághoz. További információ pótvádindítvány tartalommal kapcsolatosan
pótvádirat
/büntető eljárásjog/ Pótnyomozás eredményeként az eredeti vádirathoz képest más bűncselekmény miatt vagy más gyanúsítottal szemben is vádat kell emelni, ezért az ügyész pótvádiratot nyújt be a bírósághoz. További információ pótvádirat tartalommal kapcsolatosan
/jogelmélet/ A fontosabb és nagyobb törvények, nemzetközi szerződések és gazdasági szerződések rövid, ünnepélyes, paragrafusokba nem szedett bevezető szövege, amely a kibocsátót, illetve a feleket vezérlő célokat rögzítik. További információ praeambulum tartalommal kapcsolatosan
/jogelmélet/ Példaértékű jogeset, analógiára alkalmas másik ügy. További információ precedens tartalommal kapcsolatosan
/pénzügyi jog/ Kedvezmény, kedvezményezettség, előnyben részesítés, elsőbbségi jog. További információ preferencia tartalommal kapcsolatosan
/jogelmélet/ Megelőzés. Generális prevenciónak nevezik az általános megelőző hatást - például büntetésnél a büntetőjogban -, a speciális prevenció a konkrét szintű és erejű megelőző hatást jelenti - például az agresszió megakadályozását a nemzetközi jogban. További információ prevenció tartalommal kapcsolatosan
/gazdasági jog/ Állami tulajdonnak magántulajdonosok részére történő értékesítése. További információ privatizálás tartalommal kapcsolatosan
processzuális
/jogelmélet/ Eljárásjogi. További információ processzuális tartalommal kapcsolatosan
/büntetőjog/ Arányos mértéke a büntetésnek az elkövetett bűncselekmény súlyához viszonyítottan. További információ proporcionális tartalommal kapcsolatosan
/munkajog/ A munkaszerződésben kikötött, általában 30 napos időtartam, amely alatt a munkaviszonyt bármelyik fél azonnali hatállyal megszüntetheti. További információ próbaidő tartalommal kapcsolatosan
/büntetőjog/ A bíróság a büntetés kiszabását 1-3 év közötti tartamú próbaidőre elhalaszthatja, s az elkövetőt ezzel egyidejűleg pártfogó felügyelet alá helyezi, ha az eljárás 3 évi szabadságvesztésnél nem súlyosabban büntetendő bűncselekmény miatt indult, s alaposan feltehető, hogy a büntetőeljárás célja így is elérhető. Ha az elkövető a próbaidő tartama alatt a pártfogó felügyelet szabályait súlyosan nem szegi meg és nem követ el bűncselekményt, a büntetőeljárás mindenféle hátrányos jogkövetkezmény nélkül megszűnik. További információ próbára bocsátás tartalommal kapcsolatosan

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság